ร่างโปรแกรม
นักศึกษาระดับปริญญาโท คณะบัญชี จุฬาลงกรณ์มหาวิทยาลัย
ระหว่างวันที่ 7-9 พฤศจิกายน 2558

วันแรก (วันเสาร์ ที่ 7 พฤศจิกายน  2558)
9.45 น.		คณะเดินทางถึงสนามบินเชียงรายโดยสายการบินไทยสมายด์
10.00-11.00 น.	ออกเดินทางจากสนามบินเชียงราย ไปยังโครงการพัฒนาดอยตุง 
(พื้นที่ทรงงาน) อันเนื่องมาจากพระราชดำริ อ.แม่ฟ้าหลวง 
11.00 น.		เดินทางถึงหอแห่งแรงบันดาลใจ โครงการพัฒนาดอยตุงฯ
ฟังบรรยายศูนย์ข้อมูลโครงการพัฒนาดอยตุงฯ ณ ห้องออดิทอเรียม     
การพัฒนาที่มีประสิทธิผลต้องเริ่มจาก “ข้อมูลจริง” และ“การพัฒนาต้องวัดผลได้” โดยการติดตามประเมินผลอย่างต่อเนื่อง  และการบรรยายในหัวข้อ “การพัฒนาขั้นต้นน้ำ ขั้นกลางน้ำ และขั้นปลายน้ำ” และ “ทำไมต้องมีศูนย์ผลิตและจำหน่ายงานมือ แปลงป่าเศรษฐกิจ นวุติไซด์ 1  และโรงงานแปรรูป แมคคาเดเมีย”  
12.00-13.00 น.	รับประทานอาหารกลางวัน
13.00-13.10 น.	ออกเดินทางไปบริษัทนวุติ จำกัด ไซต์  1 
13.10-14.00 น.	ชมแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง 
และโรงงานแปรรูปแมคคาเดเมีย 
บริษัทนวุติ จำกัด ก่อตั้งขึ้นในปี พ.ศ. 2532  เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม
14.00-14.20 น.	ออกเดินทางจากบริษัท นวุติ จำกัด ไปศูนย์ผลิตและจำหน่ายงานมือ
14.20-17.00น. 	ชมศูนย์ผลิตและจำหน่ายงานมือ  
ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน  และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย
โรงงานกระดาษสา  โรงงานทอผ้าและเย็บผ้า  โรงงานคั่วกาแฟ(พร้อมรับประทานอาหารว่าง) และโรงงานเซรามิก  
17.00-17.20 น.	เดินทางกลับที่พักดอยตุงลอด์จ
17.20-18.30 น.	เข้าที่พักดอยตุงลอด์จ และพักผ่อนตามอัธยาศัย
18.30-19.30 น.	รับประทานอาหารค่ำ  
19.30-21.00 น.	สรุปถอดบทเรียนการเรียนรู้จากการดูงานประจำวัน
[bookmark: _GoBack]21.00 น.		พักผ่อนตามอัธยาศัย

วันที่สอง (วันอาทิตย์ ที่ 8 พฤศจิกายน 2558)
08.00-9.00  น.	รับประทานอาหารเช้า
09.00-12.00 น.	ชมหอแห่งแรงบันดาลใจ  
เรื่องราวของราชสกุลมหิดล ครอบครัวเล็กๆครอบครัวหนึ่ง ที่สมาชิกทุกพระองค์ในครอบครัว ที่ต่างทรงเป็นแรงบันดาลใจซึ่งกันและกัน  ในการทรงงานเพื่อประเทศชาติบ้านเมือง และประโยชน์สุขของประชาชนชาวไทย
 ชมสวนแม่ฟ้าหลวง
สวนแม่ฟ้าหลวง เป็นสวนที่จัดแสดงรูปแบบด้วยไม้ดอกไม้ประดับอย่างสวยงาม   ร่มรื่น ด้วยไม้ดอกนานาพันธุ์ ตลอดจนโรงเรือนจัดแสดงกล้วยไม้หลากหลายสายพันธุ์ ซึ่งนอกจากความสวยงามที่ได้พบเห็น สวนแม่ฟ้าหลวงแห่งนี้ยังเป็นที่สร้างงานและอาชีพที่มั่นคงให้กับคนบนดอยตุงอีกด้วย 
ชมพระตำหนักดอยตุง
พระตำหนักดอยตุง เป็นบ้านที่ประทับของสมเด็จย่า เพื่อทรงงานในโครงการพัฒนาดอยตุง และทรงออกแบบก่อสร้างด้วยพระองค์เอง เป็นการผสมผสานกันระหว่างสถาปัตยกรรมแบบบ้านพื้นเมืองสวิส  บ้านปีกไม้ และบ้านพื้นเมืองล้านนาไทย ซึ่งผู้เข้าชมพระตำหนักจะได้เรียนรู้พระราชจริยวัตรของสมเด็จย่าที่ทรงเป็นแบบอย่าง จากบ้านที่ประทับของพระองค์  ที่ทรงอยู่อย่างเรียบง่าย  ใช้ทรัพยากรทุกอย่างได้อย่างคุ้มค่าและเกิดประโยชน์สูงสุด  




12.00-13.00 น.  	รับประทานอาหารกลางวัน
13.00-14.30 น. 	พูดคุยแลกเปลี่ยนกับผู้บริหารองค์การบริหารส่วนตำบลแม่ฟ้าหลวง
			ณ ห้องออดิทอเรียม
14.30-14.45 น. 	รับประทานอาหารว่าง ณ หน้าห้องออดิทอเรียม หอแห่งแรงบันดาลใจ
14.45-15.00 น.	ออกเดินทางไปวัดพระธาตุดอยตุง
15.00-15.30 น.	นมัสการพระธาตุดอยตุง พระธาตุเก่าแก่ในอาณาจักรล้านนา		
15.30-15.40 น.	ออกเดินทางไปชายแดนไทย-พม่า ณ ฐานทหารดอยช้างมูบ
15.40-16.00 น.	ชมทัศนียภาพตามแนวตะเข็บชายแดนไทย-พม่า บริเวณดอยช้างมูบ 
อดีตพื้นที่บริเวณนี้เป็นแหล่งปลูกฝิ่น และเส้นทางลำเลียงยาเสพติดที่สำคัญของอาณาบริเวณสามเหลี่ยมทองคำ		 
16.00-16.05 น.	เดินทางไปสวนรุกขชาติแม่ฟ้าหลวง (ดอยช้างมูบ)
16.05-17.00 น.	ชมดอกกุหลาบพันปี ในสวนรุกขชาติแม่ฟ้าหลวง ดอยช้างมูบ
17.00-17.20 น. 	ออกเดินทางจากดอยช้างมูบ กลับที่พักดอยตุงลอด์จ
17.20-18.30 น.	เดินทางถึงที่พัก พักผ่อนตามอัธยาศัย
18.30-19.30 น.	อาหารค่ำ ณ ห้องอาหารครัวดอยตุง
19.30-21.00 น.	สรุปถอดบทเรียนการเรียนรู้จากการดูงานประจำวัน
21.00 น.		พักผ่อนตามอัธยาศัย

วันที่สาม  (วันจันทร์ ที่ 9 พฤศจิกายน 2558)
8.00-9.00 น.		รับประทานอาหารเช้า
9.00-10.30 น.		ฟังบรรยายโครงการพัฒนาทางเลือกในการดำรงชีวิตที่ยั่งยืน ของ
			มูลนิธิแม่ฟ้าหลวงในพระบรมราชูปถัมภ์ ณ ห้องออดิทอเรียม 
หอแห่งแรงบันดาลใจ
10.30-11.00 น.	ซื้อของฝากของที่ระลึกจากดอยตุง
11.00-12.00 น.	ออกเดินทางจากดอยตุง ไปสนามบินเชียงราย / Check in
13.00 น.		เดินทางกลับกรุงเทพฯ โดยสายการบิน……………………..



